Temeljem članka 78. Zakona o komunalnom gospodarstvu („Narodne novine“ br. 68/18. i 110/18) i članka 31. Statuta Općine Popovac („Službeni glasnik Općine Popovac“ br. 1/18. i 2/18), Općinsko vijeće Općine Popovac na svojoj \_\_\_\_. sjednici održanoj \_\_\_\_\_ 2019. godine, donijelo je

# ODLUKU

**O KOMUNALNOM DOPRINOSU**

**OPĆINE POPOVAC**

## OPĆE ODREDBE

**Članak 1.**

Komunalni doprinos je novčano javno davanje koje se plaća za korištenje komunalne infrastrukture na području Općine Popovac (nadalje: Općina) i položajne pogodnosti građevinskog zemljišta u naselju prilikom građenja ili ozakonjenja građevine, ako Zakon o komunalnom gospodarstvu ne propisuje drugačije.

Komunalni doprinos je prihod proračuna Općine, koji se koristi samo za financiranje građenja i održavanja komunalne infrastrukture.

**Članak 2.**

Ovom Odlukom uređuju se:

* Visina komunalnog doprinosa
* Područja zona za plaćanje komunalnog doprinosa
* Jedinična vrijednost komunalnog doprinosa utvrđena po m3 građevine za pojedine zone
* Načini i rokovi plaćanja komunalnog doprinosa
* Uvjeti i razlozi zbog kojih se u pojedinačnim slučajevima može odobriti djelomično ili potpuno oslobađanje od plaćanja komunalnog doprinosa.

**Članak 3.**

Komunalni doprinos plaća vlasnik zemljišta na kojem se gradi građevina ili se nalazi ozakonjena građevina, odnosno investitor ako je na njega pisanim ugovorom prenesena obveza plaćanja komunalnog doprinosa.

Plaćanja komunalnog doprinosa oslobođeni su u potpunosti:

1. Općina Popovac,

2. javne ustanove kojima je Općina osnivač i trgovačka društva u potpunom ili djelomičnom vlasništvu Općine,

3. investitori koji grade građevine namijenjene zdravstvenoj djelatnosti, socijalnoj skrbi, kulturi, športu, te predškolskom, osnovnom i srednjoškolskom obrazovanju te vjerskih objekata.

Komunalni doprinos ne plaća se za građenje i ozakonjenje:

1. komunalne infrastrukture i vatrogasnih domova
2. vojnih građevina
3. prometne, vodne, komunikacijske i elektroničke komunikacijske infrastrukture
4. nadzemnih i podzemnih produktovoda i vodova
5. sportskih i dječjih igrališta
6. ograda, zidova i potpornih zidova
7. parkirališta, cesta, staza, mostića, fontana, cisterna za vodu, septičkih jama, sunčanih kolektora, fotonaponskih modula na građevnoj čestici ili obuhvatu zahvata u prostoru postojeće građevine ili na postojećoj građevini, koji su namijenjeni uporabi te građevine
8. spomenika.

**Članak 4.**

Komunalni doprinos za zgrade obračunava se množenjem obujma zgrade koja se gradi ili je izgrađena, izraženog u m3 s jediničnom vrijednošću komunalnog doprinosa u zoni u kojoj se zgrada gradi ili je izgrađena.

Komunalni doprinos za otvorene bazene i druge otvorene građevine te spremnike za naftu i druge tekućine s pokrovom čija se visina mijenja, obračunava se množenjem tlocrtne površine građevine koja se gradi ili je izgrađena izražene u m2 s jediničnom vrijednošću komunalnog doprinosa u zoni u kojoj se građevina gradi ili je izgrađena.

**Članak 5.**

Ako se postojeća zgrada uklanja zbog građenja nove zgrade ili kad se postojeća zgrada dograđuje ili nadograđuje, komunalni doprinos se obračunava na razliku u obujmu zgrade u odnosu na prijašnji obujam zgrade.

Ako je obujam zgrade koja se gradi manji ili jednak obujmu postojeće zgrade koja se uklanja, ne plaća se komunalni doprinos, o čemu nadležno tijelo donosi rješenje kojim se utvrđuje da ne postoji obveza plaćanja komunalnog doprinosa.

Odredbe ovog članka na odgovarajući način se primjenjuju i na obračun komunalnog doprinosa za građevine koje nisu zgrade te na obračun komunalnog doprinosa za ozakonjenje građevine.

## ZONE ZA PLAĆANJE KOMUNALNOG DOPRINOSA

**Članak 6.**

Zone se određuju s obzirom na uređenost i opremljenost zone komunalnom infrastrukturom i položaj područja zone u Općini Popovac.

 Za plaćanje komunalnog doprinosa u Općini Popovac utvrđuje se da cijelo područje Općine Popovac predstavlja jednu zonu.

Sva naselja na području Općine Popovac nalaze se u istoj zoni za plaćanje komunalnog doprinosa.

1. **JEDINIČNA VRIJEDNOST KOMUNALNOG DOPRINOSA**

**Članak 7.**

Utvrđuje se jedinična vrijednost komunalnog doprinosa po m3 građevine po vrsti objekata i uređaja komunalne infrastrukture i po pojedinim zonama, određena u kunama po m3 građevine, kako slijedi:

|  |  |
| --- | --- |
| **Vrsta objekta** | **Zona I.** |
| Stambeni objekt | 10,00 |
| Pomoćni objekt u službi stanovanja | 10,00 |
| Objekti poljoprivredne namjene | 5,00 |
| Poslovni objekt (sve vrste) | 10,00 |
| Objekti mješovite namjene (stambeno -poslovni) | 10,00 |
| Infrastrukturni objekti | 5,00 |

## NAČIN I ROKOVI PLAĆANJA KOMUNALNOG DOPRINOSA

**Članak 8.**

Komunalni doprinos obveznik plaća jednokratno na poslovni račun Općine Popovac, na temelju rješenja koje donosi upravni odjel, u roku 15 dana od dana izvršnosti rješenja o komunalnom doprinosu. Potvrdu o plaćenom komunalnom doprinosu izdaje upravni odjel.

Komunalni doprinos obveznik može platiti do 12 jednaka mjesečna obroka u roku od godine od dana izvršnosti rješenja o komunalnom doprinosu, uz uvjet da ukupna utvrđena obveza rješenjem prelazi iznos od 500,00 kuna, o čemu se u postupku izjašnjava.

Kod plaćanja komunalnog doprinosa na obroke prvi obrok ne može biti manji od 30 % ukupne obveze, te preostali obroci ne mogu biti manji od 200,00 kuna neto.

U slučaju obročne otplate komunalnog doprinosa, ukoliko obveznik ne plati uzastopno dvije rate, provest će se postupak ovrhe sukladno pravomoćnom rješenju o komunalnom doprinosu za iznos u cijelosti.

U slučaju obročne otplate komunalnog doprinosa, obračunava se zakonska zatezna kamata.

1. **OSLOBAĐANJE OD PLAĆANJA KOMUNALNOG DOPRINOSA**

**Članak 9.**

U potpunosti ili djelomično od komunalnog doprinosa uz podnošenje pisanog zahtjeva mogu se osloboditi:

1. hrvatski ratni vojne invalidi Domovinskog rata ili njihove bračni drugovi,

2. djeca, roditelji, braća ili supružnici poginulih i nestalih hrvatskih branitelja,

3. investitori gradnje poslovnih građevina za djelatnosti u poljoprivredi, kao i investitore gradnje farmi za uzgoj stoke i peradi, te farmi i plastenika za intenzivnu poljoprivrednu proizvodnju, uz uvjet da su registrirani za obavljanje djelatnosti,

4. investitori gradnje poslovnih građevina i poslovnih prostora u cilju poticanja poduzetništva i razvoja gospodarstva na području Općine Popovac, uz uvjet da su registrirani za obavljanje djelatnosti.

Podnositelj zahtjeva za potpuno oslobođenje od plaćanja komunalnog doprinosa dužan je uz zahtjev priložiti dokaze o ispunjavanju uvjeta za potpuno oslobođenje od plaćanja komunalnog doprinosa.

Odluku o oslobađanju i iznosu oslobađanja donosi izvršno tijelo do ukupne vrijednosti 70.000,00 kuna, a preko navedenog iznosa predstavničko tijelo.

**Članak 10.**

U slučajevima oslobođenja od plaćanja komunalnog doprinosa iz članka 9. ove Odluke, sredstva potrebna za izgradnju objekata i uređaja komunalne infrastrukture namijenjena toj svrsi osigurat će se u proračunu Općine iz sredstava poreznih prihoda.

1. **RJEŠENJE O KOMUNALNOM DOPRINOSU**

**Članak 11.**

Rješenje o utvrđivanju obveze plaćanja komunalnog doprinosa donosi Jedinstveni upravni odjel (upravno tijelo) u upravnom postupku pokrenutom:

* po službenoj dužnosti (u sladu s Odlukom o komunalnom doprinosu koja je na snazi na dan pravomoćnosti građevinske dozvole, pravomoćnosti rješenja o izvedenom stanju, odnosno koja je na snazi na dan donošenja rješenja o komunalnom doprinosu ako se radi o građevini koja se prama Zakonu o gradnji može graditi bez građevinske dozvole)
* po zahtjevu stranke (u skladu s Odlukom o komunalnom doprinosu koja je na snazi u vrijeme podnošenja zahtjeva stranke za donošenje tog rješenja).

Ako je Općina, u skladu sa Zakonom o prostornom uređenju, sklopila ugovor kojim se obvezuje djelomično ili u cijelosti prebiti potraživanja s obvezom plaćanja komunalnog doprinosa, rješenje o komunalnom doprinosu donosi se i u skladu s tim ugovorom. Ugovara se plaćanje komunalnog doprinosa u iznosu stvarnih troškova sukladno odredbama Zakona o komunalnom gospodarstvu. Obveznik plaćanja komunalnog doprinosa mora provesti postupak javne nabave u skladu sa Zakonom o javnoj nabavi i dužan je o pokretanju postupka obavijestiti upravni odjel, te uključiti njegova predstavnika u postupak javne nabave. Postupak javne nabave može provesti i Općina.

U slučaju da su troškovi izgradnje objekta komunalne infrastrukture manji od utvrđenog iznosa komunalnog doprinosa, obveznik je dužan platiti njegovu razliku.

Odluku o financiranju komunalne infrastrukture, sukladno svojim ovlastima donosi izvršno, odnosno predstavničko tijelo.

**Članak 12.**

Rješenje o komunalnom doprinosu sadržava:

* podatke o obvezniku komunalnog doprinosa
* iznos sredstava komunalnog doprinosa koji je obveznik dužan platiti
* obvezu, način i rokove plaćanja komunalnog doprinosa i
* prikaz načina obračuna komunalnog doprinosa za građevinu koja se gradi ili je izgrađena, s iskazom obujma, odnosno površine građevine ili jedinične vrijednosti komunalnog doprinosa.

Rješenje o komunalnom doprinosu koje nema sadržaj propisan prethodnim stavkom ovoga članka, ništetno je.

**Članak 13.**

Rješenje o komunalnom doprinosu donosi se i ovršava u postupku i na način propisan Općim poreznim zakonom, ako Zakonom o komunalnom gospodarstvu nije propisano drugačije.

Protiv rješenja o komunalnom doprinosu i rješenja o njegovoj ovrsi, rješenja o njegovoj izmjeni, dopuni, ukidanju ili poništenju, rješenja o odbijanju ili odbacivanju zahtjeva za donošenje tog rješenja te rješenja o obustavi postupka, može se izjaviti žalba, o kojoj odlučuje nadležno upravno tijelo Županije.

**Članak 14.**

Rješenje o komunalnom doprinosu donosi se po pravomoćnosti građevinske dozvole, odnosno rješenja o izvedenom stanju, a u slučaju građenja građevina koje se prema posebnim propisima grade bez građevinske dozvole, nakon prijave početka građenja ili nakon početka građenja.

Iznimno od prethodnog članka, rješenje o komunalnom doprinosu za skladište i građevinu namijenjenu proizvodnji donosi se po pravomoćnosti uporabne dozvole, odnosno nakon što se građevina te namjene počela koristiti ako se koristi bez uporabne dozvole.

Uporabna dozvola za skladište ili građevinu namijenjenu proizvodnji mora biti dostavljena na području Općine Popovac, dostavlja se na znanje Jedinstvenom upravnom odjelu Općine.

**Izmjena ovršnog odnosno pravomoćnog rješenja o komunalnom doprinosu**

**Članak 15.**

Ako je izmijenjena građevinska dozvola, drugi akt za građenje ili glavni projekat na način koji utječe na obračun komunalnog doprinosa, upravni odjel po službenoj dužnosti ili po zahtjevu obveznika komunalnog doprinosa ili investitora izmijenit će ovršno odnosno pravomoćno rješenje o komunalnom doprinosu.

Rješenjem o izmjeni rješenja o komunalnom doprinosu iz prethodnog stavka ovog članka obračunat će se komunalni doprinos prema izmjeni te odrediti plaćanje ili povrat razlike komunalnog doprinosa prema Odluci o komunalnom doprinosu, prema kojoj je rješenje o komunalnom doprinosu doneseno.

U slučaju povrata iz prethodnog stavka ovog članka, obveznik odnosno investitor nemaju pravo na kamatu.

**Poništenje ovršnog odnosno pravomoćnog rješenja o komunalnom doprinosu**

**Članak 16.**

Upravni odjel poništit će po zahtjevu obveznika komunalnog doprinosa ili investitora, ovršno odnosno pravomoćno rješenje o komunalnom doprinosu, ako je građevinska dozvola, drugi akt za građenje oglašen ništavim ili je poništen bez zahtjeva ili suglasnosti investitora.

Rješenjem o poništenju rješenja o komunalnom doprinosu iz prethodnog stavka ovog članka odredit će se i povrat komunalnog doprinosa u roku najdulje do dvije godine od dana izvršnosti rješenja o komunalnom doprinosu.

Pri povratu iz prethodnog stavka ovog članka obveznik odnosno investitor nemaju pravo na kamatu.

**Uračunavanje kao plaćenog dijela komunalnog doprinosa**

**Članak 17.**

Komunalni doprinos plaćen je za građenje građevine na temelju građevinske dozvole, odnosno drugog akta za građenje koji je prestao vrijediti jer građenje nije započeto ili koji je poništen na zahtjev ili uz suglasnost investitora, pa će stoga upravni odjel uračunati komunalni doprinos kao plaćeni dio komunalnog doprinosa na istom ili drugom zemljištu na području Općine ako to zatraži obveznik komunalnog doprinosa ili investitor.

Obveznik komunalnog doprinosa odnosno investitor nema pravo na kamatu za uplaćeni iznos, niti na kamatu za iznos koji se uračunava kao plaćeni dio komunalnog doprinosa koji se plaća za građenje na istom ili drugom zemljištu.

1. **PRIJELAZNE I ZAVRŠNE ODREDBE**

**Članak 24.**

Postupci donošenja Rješenja započeti po Odluci o komunalnom doprinosu Općine Popovac („Službeni glasnik Općine Popovac“ br. 1/04., 1/06., 5/06., 4/12. i 1/13) dovršiti će se prema odredbama dosadašnje Odluke.

**Članak 25.**

Stupanjem na snagu ove Odluke prestaje važiti Odluka o komunalnom doprinosu („Službeni glasnik Općine Popovac” br. 1/04., 1/06., 5/06., 4/12. i 1/13).

**Članak 26.**

Ova Odluka stupa na snagu osmog dana od dana objave u „Službenom glasniku Općine Popovac“.

Predsjednik

Općinskog vijeća

Martin Ivišić